דלף: HTC Ruby עם מעבד 1.5GHz Dual-core על מסך 4.3"
בית סלולר דלף: HTC Ruby עם מעבד 1.5GHz Dual-core על מסך 4.3"
מכשיר לא מוכר של HTC דלף בשבוע שעבר, המכונה HTC Ruby. אז לא היה כל מידע על המכשיר ואת האמת, הוא גם לא נראה לנו אטרקטיבי במיוחד, אך כעת שהמפרט הודלף, המכשיר נשמע אטרקטיבי מתמיד.
האתר TmoNews מצליח להביא לנו מידע עסיסי על המכשיר ומדווח כי ל-Ruby, מעבד כפול ליבה 1.5GHz Snapdragon על גבי מסך 4.3 אינצ' qHD. המכשיר החזק למדי נשמע לנו כשדרוג ל-Sensation וגם בעל מפרט כמעט זהה, רק שהפעם ניתן לראות את הלוגו של חברת T-Mobile שלשם הוא מיועד להגיע. עוד מספרים לנו כי למכשיר מצלמה 8 מגה פיקסל, זיכרון 1GB RAM, מצלמה 2 מגה פיקסל קדמית וקישוריות Bluetooth 3.0 ו-WiFi. דבר מפתיע וכמעט שלא ראינו במכשירי HTC הוא כפתור ייעודי למצלמה, דבר שנשכח בלא מעט סמארטפונים ואנחנו שמחים לראות שהוא חוזר לאופנה.
המידע שחסר לנו כעת הוא תאריך ההשקה, ואולי גם שם מקורי ש-HTC עוד צריכה לחשוף בפנינו. אנחנו עוקבים.